CELEX: 32019D0121
Language: sl
Date: 2019-01-24 00:00:00
Title: Izvedbeni sklep Komisije (EU) 2019/121 z dne 24. januarja 2019 o ukrepu, ki ga je sprejela Nemčija v skladu z Direktivo 2006/42/ES Evropskega parlamenta in Sveta za prepoved dajanja na trg CNC-rezkalnih strojev (modelov UMC750SS in UMC750), ki jih proizvaja Haas Automation Europe N.V. (notificirano pod dokumentarno številko C(2019) 307) (Besedilo velja za EGP.)

28.1.2019   
               
               
                  SL
               
               
                  Uradni list Evropske unije
               
               
                  L 24/29
               
            
         IZVEDBENI SKLEP KOMISIJE (EU) 2019/121
         z dne 24. januarja 2019
         o ukrepu, ki ga je sprejela Nemčija v skladu z Direktivo 2006/42/ES Evropskega parlamenta in Sveta za prepoved dajanja na trg CNC-rezkalnih strojev (modelov UMC750SS in UMC750), ki jih proizvaja Haas Automation Europe N.V.
         
            
               (notificirano pod dokumentarno številko C(2019) 307)
            
         
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         Ob upoštevanju Direktive 2006/42/ES Evropskega parlamenta in Sveta z dne 17. maja 2006 o strojih in spremembah Direktive 95/16/ES (1) ter zlasti člena 11(3) Direktive,
         ob upoštevanju naslednjega:
         
                     (1)
                  
                  
                     Nemčija je 12. oktobra 2017 obvestila Komisijo o zaščitnem ukrepu, sprejetem 12. septembra 2017, za prepoved dajanja v promet CNC-rezkalnih strojev modelov UMC750SS in CC750 (v nadaljnjem besedilu: „CNC-rezkalni stroji“), ki jih proizvaja Haas Automation Europe N.V., Mercuriusstraat 28, B-1930 Zaventem (v nadaljnjem besedilu: „proizvajalec“).
                  
               
                     (2)
                  
                  
                     Nemčija je ukrep sprejela, ker CNC-rezkalni stroji niso izpolnjevali bistvenih zdravstvenih in varnostnih zahtev iz oddelka 1.5.13 Priloge I k Direktivi 2006/42/ES. Po bistveni zdravstveni in varnostni zahtevi iz 1.5.13 o emisijah nevarnih materialov in snovi morajo biti stroji načrtovani in izdelani tako, da se je mogoče izogniti tveganju zaradi vdihovanja, zaužitja, stika s kožo, očmi in sluznico ter prodiranja skozi kožo nevarnih materialov in snovi, ki jih proizvajajo. V zvezi s tem je Nemčija navedla, da CNC-rezkalni stroji brez sistema za ekstrakcijo izpuščajo hladilne mazivne hlape.
                  
               
                     (3)
                  
                  
                     Po prejemu uradnega obvestila Nemčije o zaščitnem ukrepu je Komisija začela posvetovanja z zadevnimi stranmi, da bi se seznanila z njihovimi mnenji. Komisija je 24. aprila 2018 poslala dopis proizvajalcu. V odgovoru z dne 27. aprila 2018 je proizvajalec obvestil Komisijo, da izdelki prostovoljno niso bili dani na nemški trg in da je proizvajalec primer uradno zaključil z nemškimi organi.
                  
               
                     (4)
                  
                  
                     Iz proučitve utemeljitve Nemčije glede zaščitnega ukrepa, razpoložljive dokumentacije in pripomb proizvajalca izhaja, da CNC-rezkalni stroji ne izpolnjujejo bistvenih zdravstvenih in varnostnih zahtev iz oddelka 1.5.13 Priloge I k Direktivi 2006/42/ES. Te pomanjkljivosti lahko ogrozijo zdravje in varnost ljudi.
                  
               
                     (5)
                  
                  
                     Zato bi bilo treba zaščitni ukrep, ki ga je sprejela Nemčija, šteti za upravičenega –
                  
               SPREJELA NASLEDNJI SKLEP:
         
            Člen 1
            Ukrep, ki ga je sprejela Nemčija za prepoved dajanja na trg CNC-rezkalnih strojev modelov UMC750SS -UMC750, ki jih proizvaja Haas Automation Europe N.V., Mercuriustraat 28, B-1930 Zaventem, je upravičen.
         
         
            Člen 2
            Ta sklep je naslovljen na države članice.
         
         
            V Bruslju, 24. januarja 2019
            
               
                  Za Komisijo
               
               Elżbieta BIEŃKOWSKA
               
                  Članica Komisije
               
            
         
         
            (1)  UL L 157, 9.6.2006, str. 24.